《谒严先生祠 其七》
明代·李楩

高踪追诵躁心安，千仞层层一笑看。白露求人咨榻好，红尘拍面上车难。

王风雉兔悲投网，孺子沧浪许濯冠。历历桐君都看到，临渊肯作羡鱼观。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。